Sto frem som homofil i 2013: Tom Daley: «Man dømmes på det man gjør i bassenget, ikke utenfor»
– Denne våren ble livet mitt drastisk forandret da jeg møtte noen som fikk meg glad, til å føle meg trygg. Det er fantastisk. Denne personen er en gutt, sa Daley i en egenprodusert video som han la ut på YouTube i 2013. Daley ble kjent for idrettsverdenen allerede som 14-åring, da han ble tatt ut til å representere Storbritannia under OL i Beijing i 2008. Samme år tok han også EM-gull, og karrieren skjøt for alvor fart. Tom Daley var en stupesensasjon, men på skolen hjemme i Plymouth var ikke medelevene så voldsomt begeistret for 14-åringen. Han sluttet på skolen, og fikk mye oppmerksomhet da han snakket åpent om mobbingen i lokalavisen etterpå.Daleys stupepartner, Blake Aldridge, gjorde heller ikke livet særlig enklere for 14-åringen. De to sto sammen i OL-finalen på 10 meter synkronstup i Beijing, men hoppet gikk ikke etter planen. Det endte med åttende og sisteplass. Etterpå la Aldridge skylden over på Daley, og kalte ham både «overnervøs» og «ufokusert». I 2011 opplevde Daley deretter å miste faren Robert, da han døde av hjernesvulst. To år senere la stuperen en video ut på YouTube. Etter all motgangen hadde Daley funnet lykken med en mann. – Jeg var heldig, for jeg hadde venner og familie rundt meg som støttet meg før jeg kom ut. Alle har dessverre ikke et slikt støtteapparat, har stuperen uttalt. Han har senere aldri opplevd å bli sjikanert eller hetset for å være homofil mens han har drevet med idretten sin. – Idretten er jo det eneste stedet hvor man dømmes etter prestasjoner, og ingenting annet. I stup er det ingen homofobi. Man dømmes på det man gjør i bassenget, ikke utenfor. Slik burde det være også i fotball, rugby, uansett. SUPPORTER: – Hører ikke skjellsord som «jævla homo»I 2003 startet David Testo sin karriere som fotballspiller i den amerikanske ligaen MLS. Den varte helt frem til 2011 da han avsluttet i Montreal Impact. Etter at han hadde lagt opp, sto Testo som den første MLS-spilleren noensinne frem som homofil. Det gjorde han i et intervju med Radio Canada, der han også fortalte at venner, familie og lagkamerater lenge hadde visst om legningen hans. – Jeg er homofil. Det er ikke noe jeg har valgt, det er bare en del av hvem jeg er. Det har ingenting å gjøre med mitt talent som fotballspiller. Man kan både være en god spiller, samt være homofil. Jeg angrer virkelig på at jeg ikke har sagt dette offentlig tidligere, for jeg har kjempet med dette hele livet mitt, gjennom hele karrieren, sa han til Outsports etterpå. FORSKER: – Talenter dropper utEn av de aller største rugby-profilene i Wales gjennom tidene, Gareth Thomas, ble hyllet da han sto frem som homofil i 2009. Da var han fremdeles en aktiv spiller, og tilhørte Cardiff Blues. – Jeg vil ikke bli kjent som en homofil rugbyspiller. Jeg er en rugbyspiller, men først og fremst er jeg en mann, sa han da han valgte å komme ut av skapet. – Hva jeg velger å gjøre når jeg lukker døren bak meg hjemme, har ingenting med det jeg har oppnådd i rugby, uttalte Thomas. Han ble senere samme år utropt til «Hero of the Year» av Stonewall, en organisasjon som kjemper for homofile og lesbiskes rettigheter i Storbritannia.Stuperen Greg Louganis var en stor idrettsprofil i USA på midten av 1980-tallet, da han blant annet tok fire OL-gull og fem VM-gull i stuping. Men i 1988 støtte han på problemer. Et halvt år før OL i Seoul hadde han blitt diagnostisert med HIV, men dette ble ikke kjent for offentligheten før i 1995. Det førte til at mange sponsorer droppet ham. Året etter ga han ut boken «Breaking the surface», der han fortalte om en vanskelig oppvekst og depresjon i tenårene. I et intervju med talkshowvertinnen Oprah Winfrey samme år snakket han for første gang om sin homofile legning.Da han sto frem som homofil i 1995, var Ian Roberts fremdeles en aktiv rugby-spiller i Australia. Det gjorde ham til den første profilerte idrettsutøveren i landet til å stå frem, og også verdens første innen rugbysporten. Roberts brukte mye tid på å snakke om sin legning i magasiner og på TV etter at han kom ut av skapet. – Alle i idrettsmiljøet vet at jeg er homofil, alle vennene mine og folk jeg ikke liker. Alle i klubben, alle motspillerne. Jeg har aldri forsøkt å skjule det. Jeg er ikke noe annerledes nå enn jeg var for ti år siden, sa han for noen år tilbake.Fire OL-gull, fem VM-gull og en hel liten skog av medaljer. Ireen Wüst er en av Nederlands største idrettsprofiler, og skrev seg inn i landets historiebøker da hun – i Torino i 2006 – ble den yngste olympiske mesteren Nederland noensinne har hatt. Wüst er kjent for sine meritter på isen, men også for å være biseksuell. I 2009 sto hun frem i et magasin i hjemlandet og fortalte om kjærligheten til lagvenninnen Sanne van Kerkhof. Men hun er ikke alltid like villig til å snakke om det: – Jeg vil prate om skøyter. Dere spør ikke Sven Kramer om hvordan det går med hans forhold. Hvorfor spør dere meg, utbrøt hun under Vancouver-OL i 2010.Jason Collins kom inn i NBA-sirkuset i 2001, og spilte i 13 sesonger før han meldte at han ville legge opp. I 2013 sto han frem som homofil. Det gjorde han via Sports Illustrated. I en stor artikkel fikk han med egne ord skrive om sin egen legning, som den første åpent homofile noensinne fra en av de fire store ligaene i USA (NBA, MLB, NFL og NHL). Her fortalte han blant annet at han hadde valgt nummer 98 på spillerdrakten sin som følge av et homohat-drap utført i 1998. – Jeg er en 34 år gammel NBA-spiller. Jeg er mørkhudet. Og jeg er homofil, var noe av det første han skrev i magasinet.Da Amaechi kom ut av skapet i 2007, ble han den første NBA-spilleren gjennom tidene til å stå frem som homofil. Han hadde på det tidspunktet satt punktum for en lang basketkarriere, og forventet at hans avsløring skulle skape skikkelige bølger i amerikansk idrett, som ikke hadde sett særlig mange homofile utøvere på toppnivå. – Jeg undervurderte USA. Jeg forberedte meg på vreden fra en nasjon, og trodde det ville bli full storm. At det ville komme mennesker som krevde meg sendt ut av landet eller se meg død. Men 95 prosent av all respons har vært støttende og positiv, sa Amaechi etterpå til Washington Post.Navratilova regnes som en av tennissportens aller største kvinnelige spillere gjennom tidene. Hun sto frem som lesbisk så tidlig som i 1981, da hun ga et intervju til en journalist i avisen New York Daily News. Samtidig ba hun om at intervjuet ikke skulle publiseres før hun var klar for å stå frem i offentligheten. Artikkelen kom likevel på trykk, og Navratilova var ute av skapet. Hun ga senere ut en bok kalt «Martina – being myself». I 2014 fridde hun til kjæresten Julia Lemigova under US Open, de to giftet seg i desember i fjor.«El Fenomeno», ble Orlando Cruz kalt gjennom sin karriere som bokser. Som amatør representerte han Puerto Rico i OL i Sydney, og samme år gikk han sin første kamp som proffbokser. Han var ubeseiret helt frem til 2009. I 2012 ble han den første aktive bokseren til å stå frem som homofil. – Jeg har alltid vært stolt av å være fra Puerto Rico. Jeg har alltid vært, og vil alltid være, en stolt homofil mann, sa han da han fortalte om sin legning for første gang.
Først ble han tidenes yngste britiske OL-deltager. Deretter ble han utpekt som OL-syndebukk av stupepartneren sin, mobbet på skolen og mistet faren sin. Så sto stupestjernen Tom Daley frem som homofil.